Diari Oficial de la Generalitat Valenciana


Sumari del DOGV 6933, del 31-12-2012 (2012/11198)

Notificació de la sentència dictada en el procediment ordinari número 1966/2010.
--------------------------------------------------------------------------------

### Dades del document

Número de DOGV
:   6933

Data del DOGV
:   31-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11743


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el procediment ordinari número 1966/2010. [2012/11268]  
Procediment ordinari 001966/1988-XY  
De: Instalaciones Ematec, SLL.  
Procurador: César Javier Gómez Martínez.  
Contra: IDM Automatismos, SL.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 152/2012  
Torrent, 5 de juny de 2012  
M.ª dels Ángeles Sáez Beltrán, magistrada jutgessa substituta de Primera Instància número 4 de Torrent, ha vist les actuacions número 1966/2010, sobre juí ordinari a instàncies del procurador dels tribunals César Javier Gómez Martínez en nom i representació de l'entitat mercantil Instalaciones Ematec, SLL, assistida del lletrat contra l'entitat mercantil IDM Automatismos, SL, declarada rebel, en reclamació d'una quantitat.  
Antecedents de fet  
Primer. La part actora basa la seua demanda en les relacions comercials mantingudes amb la part demandada a conseqüència de la qual l'actora va subministrar a la demandada determinats materials i va realitzar diverses instal·lacions del dit material, que esta no li va pagar i per tant li deu la quantia de 123.588,98 euros. Va al·legar els fonaments de dret que va estimar oportunament i prèvia recepció del pleit a prova, acaba suplicant es dicte sentència, per la qual es condemna el demandat segons la seua pètita.  
Segon. Admesa la demanda a tràmit per decret de 10 de novembre de 2011, d'acord amb l'article 404 de la Llei d'Enjudiciament Civil, es va citar la part demandada, amb un termini de 20 dies perquè es personara i contestara a la demanda amb l'advertiment que de no comparéixer seria declarat rebel. La demandada no va comparéixer a pesar d'estar degudament citada per la qual cosa se la va declarar en rebel·lia.  
  
Tercer. De conformitat amb l'article 414 de la Llei d'Enjudiciament Civil l'audiència prèvia va assenyalar el dia 5 de juny de 2012 a les 12:15 hores per a convocar les parts amb les advertències legals. Arribat el dia es va celebrar l'audiència prèvia prevista i l'actora es va ratificar en la demanda i es va procedir a la proposició de la prova. L'actora va proposar documental per reproduïda que es va admetre i d'acord amb l'article 429.8 de la Llei d'Enjudiciament Civil quan l'única prova admesa siga la documental i esta ja s'haguera aportat al procés, el tribunal procedirà a dictar sentència, sense prèvia celebració de juí. Les actuacions van quedar concluses per a sentència.  
Quart. En este procediment s'han observat totes les prescripcions legals.  
Fonaments de dret  
Primer. La part actora basa la seua demanda en les relacions comercials mantingudes amb la demandada per les quals l'actora va subministrar una sèrie de materials a la demandada, va realitzar la instal·lació dels dits materials i va lliurar per a això les corresponents factures que van ser impagades per un import de 123.588,98 euros.  
Segon. L'actora ha acreditat en l'acte del juí amb la prova documental aportada, que no ha sigut impugnada per la part demandada i no ha comparegut en el present litigi a pesar d'estar degudament citada perquè es va declarar en rebel·lia. Com a conseqüència de les relacions comercials mantingudes amb la demandada, l'actora va subministrar unes mercaderies que la part demandada va rebre amb plena satisfacció pel que fa a la quantitat, qualitat i preu, i a més es va encarregar d'instal·lar els dits materials tal com s'acredita amb els documents del 2 al 6, que s'adjunten a la demanda i que corresponen a les factures que es van emetre pels materials subministrats i els treballs efectuats a la demandada: factura número 70 de data 1 de desembre de 2008 per import de 25.230 euros; factura número 26 de data 30 de març de 2009 per import de 28.014 euros, factura número 35 de data 29 d'abril de 2009 per import de 8.440,74 euros, factura número 42 de data 30 d'abril de 2009 per import de 5.800 euros i factura número 36 de data 30 d'abril de 2009 per import de 52.520,35.  
Les parts van acordar com a forma de pagament l'emissió de pagares de l'entitat Bancaixa contra el número de compte 2077 0667 5 4 5621345711 lliurats per la demandada IDM Automatismo, SL, tal com s'acredita amb els originals i còpies dels pagarés, documents del 7 al 10. Estos pagarés no van ser atesos al seu venciment per la demandada cosa que va ocasionar gastos de devolució tal com queda acreditat amb els documents referenciats.  
D'acord amb els articles 1.089, 1.091, 1.254, 1.258 i 1.544 i següents del Codi Civil, s'ha advertit en el present procediment que l'actor va executar instal·lacions elèctriques i de manteniment industrial a la demandada amb subministrament de materials amb plena satisfacció per part de la part demandada que té l'obligació del pagament del preu, que no va realitzar ni quan va arribar el venciment de les factures, ni quan va arribar els venciments dels pagarés.  
La part actora ha acreditat tots i cada un dels fets de la demanda que s'estima íntegrament i condemne la part demandada al pagament de 123.588,98 euros.  
Tercer. Pel que fa als interessos, la part demandada haurà d'abonar a l'actora els establits en l'article 7 apartat u i dos de la Llei 3/2004, de 29 de desembre, els de l'article 1.100 i següents del Codi Civil i els establits en l'article 576 de la de la Llei d'Enjudiciament Civil.  
  
Quart. L'article 394 de la Llei d'Enjudiciament Civil determina que si s'estima la demanda condemnarà la part demandada a les costes del procediment.  
Vistos els anteriors fets i fonaments de dret.  
Dispositiva  
Que estime la demanda instada pel procurador dels tribunals César Javier Gómez Martínez en nom i representació de l'entitat mercantil Instalaciones Ematec, SLL, assistida de lletrat contra l'entitat mercantil IDM Automatismos, SL, declarada rebel; declare que la demanda és procedent i condemne la demandada a pagar a l'actora la quantitat de cent vint-i-tres mil cinc-cents huitanta-huit euros amb noranta-huit cèntims (123.588,98 euros) com a principal més els interessos del fonament tercer d'esta resolució i costes.  
  
Contra la present resolució pot interposar-se recurs d'apel·lació en el termini de 20 dies, davant d'este òrgan jurisdiccional per a l'Audiència Provincial de València.  
Ho pronuncie, mane i firme.»  
Atés que es desconeix el domicili actual o residència de la part demandada, mitjançant la diligència d'ordenació de 6 de juliol de 2012, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el butlletí oficial de la comunitat autònoma, per a portar a efecte la diligència de notificació.  
  
Torrent, 6 de juliol de 2012.- La secretària judicial: Edurne Zubia Zubimendi.